
NU M hic morbus plurimum moleſtiae mortalibus 


faceſſat, immo plurimum us periculi frequenter in- 
ferat, utrumque ſexum omneſque aetates, temporibus di- 
verſis, graviter exercens, aliquid, ut tentamen inaugurale, 
edendum conſcripturus operam ſtudiumque non alibi me- 


x 


lius poni poſſe exiſtimavi. 


DEFINITIO MORBI. 


DPolor abdominis, praccipue circa umbilicum torquens; 
vomitus, alvus adſtricta. Haec merito omnes hujuſce 


A mor bi 

morbi ſpecies numeroſas, quas recenſuerint auctores, ne 
colica quidem, uti appellatur, Damnoniorum excepta, 
comprehendere poteſt; ob hanc rationem gravem potiſ- 
ſimum, quod omnes, ſine ullo diſcrimine, ab eadem cau- 


fa proxima, poſtea explicanda, recta proficiſci videntur. 


Nullas vero e proprietatibus, quae ad ſpeciem Pictavien- 


os vel Devonicaſem attinent, cum a cauſa excitante ſin- 
gulari oriatur, attingere, ſed colicam in genere tantum 


exequi decrevi. 


* 


H IE Y 


Hic morbus a ſenſu ponderis et doloris abdominis in 
regione inteſtinorum crafſiorum incipere conſuevit. Do- 
lor parte ſingulari raro circumſcribitur, ſed in abdomen 
univerſum ſub forma diſtenſionis moleſtae et dolentis 4 
funditur, circa umbilicum praecipue torquens, ſenſumque 
eruciatus ibi movens. Umbilicus, integumenta, muſculi- 
que abdominis fpaſmodice afficiuatur, et introrſum porti- 
unculis ſeparatis trahuntur, ſpeciem ſacci globulis pleni 


prac ſeſe ſerentia. Haec omnia figna levat flatus ex ore 


anove emiſſus. His woe + enter accedunt, ſpiritus aliqua 
3 

ex parte difficilis, anxietas, faciei pallor, extremorum fri- 
gus, pulſus ny debiles, urina retenta, alvus dura, 
cardialgia, Lordla palpitatio, animus demiſſus, et multa 
alia. | LS 20h 

Si pyrexia una cum duritie alvi pertinace accedat, gra- 
vitatem morbi magnopere adauget. | 

Dolor uno in loco nonnunquam ſedet, aliquando huc 
luc quoque vagatur. Modo violentiam ſuam in inferius 
dextrumque ventris latus exercet, modo ad regionem epi- 
gaſtricam adſcendit, prius unum, deinde alterum hypo- 
chondrium petit. Alias ſupra umbilicum, alias infra eun- 


dem urget. Modo ſubter coſtas ſpurias, modo aliquanto 


altius ſentitur. Nonnullos aegrotantium, circa oſſa ilii, 
lumbos, et dorſum invadit. Omnia haec loca, in quibuſ- 
dam, ſimul infeſtat. Interdum ſubito et inſperato, ſine 
ulla cauſa evidente, in homines impetum facit. Aliquan- 
do, temporibus ſtatis, accedit et decedit, aegrotum, in 
dies complures, ſaepe excrucians. Per colicae paroxyſ- 
mos, venter nonnunquam, dolore non inde auQo, con- 
trectari et premi poteſt; alias, quin dolor plurimum in 


tendatur, tangi nequit, et cutis, paroxyſmo etiam ad fi- 


8 nem perducto, adeo irritabilis et tenera eſt, ut tactum le- 

9 ; 5 . , ' a 

® viſſimum quaſi cum horrore reſugiat. Aliis aegrotan- 
— 

tium alvus fuſa eſt ; pleriſque vero adeo adſtricta, ut ſter 


cus difficillime et parciflime excernatur, et evacuatum per- 


quam ficcum durumque ſit. 


Ventriculus plerumque multum afficitur, unde proflue 


unt anorexia, nauſea, rufus, et materiae bilioſae, acidae, 


viſcidae, et pituitoſae vomitio. 


Quibuſdam in caſibus colicae, quibus zJeus nomen multi 


aucores indere conſuerunt, motus periſtalticus, per totum 


canalis alimentarii decurſum, adeo invertitur, ut ea, quae 


inteſtinis craſſioribus comprehenduntur, et igitur ſtercus 


ipſum, rejiciantur. Immo, tanta tamque abſoluta nonnun- 


quam eſt haecce inverſio, ut liquores in rectum, alvum 


adſtrictam emolliendi, immiſſi, ore rurſus expellantur. 
et quaſi domicilium inter ſcapulas non raro fibi delegit. 


git, vigilia continua aegrotum infeſtat, vires ei gradatim 
deficere incipiunt, tandemque ex toto convelluntur, omnia 
ſigna ingraveſeunt; et frigus extremorum magnum, ſu- 
dores a mera relaxatione manantes, ſingultus, animi de- 
liquium, et convulſiones ad extrema jam ventum eſe te- 


ſtantur. 


Acutus dolor nonnunquam per totam ſpinam vagatur, 


Si morbus diu manet, et ſaevitiem ſuam exercere per- 

DIAGNOSIS. 


Cum ſummi momenti ſemper ſit morbos, qui aliquid 
ſimilitudinis habent, a ſe invicem accurate ſecernere, ea, 


quae inter morbum, quem exequimur, et alios, qui eum 


reddunt, intercedunt, diſcrimina, ſed quam breviſſime, 


percurremus. Namque, niſi hoc in primis ſemper fuerit 


factum, cuinam medendi viae potiſſimum inſiſtere debeat, 
magna ex parte ignorabit medicus. Natura morbi clare 
detecta, curatio plerumque minime difficilis. Morbi, Qui. 
buſcum colicae ulla ſimilitudo intercedit, non multi ſunt. 
Eorum praecipui ſequuntur. | 

1. Colica Damnoniorum. Quanquam haec, ut ſupra po- 
ſuimus, pro ſpecie morbi, de quo diſſeritur, merito haben- 
da eſt; tot ſibi tamen propria habet, ut operae pretium 
eſſe videatur, quomodo a mere ſpaſmodica diſtinguatur, 
monſtrare. Ab hac, quantum ad cauſam excitantem at- 
tinet, longe differt. A plumbo aliquo modo in corpus 
invecto conſtanter oritur. Mortales, qui in hoc metallo 


e fodinis eruendo, vel in eodem fundendo verſantur, qui- 

ve liquores, quibus particulae ejuſdem admiſcentur, bi- 
bere conſuerunt, infeſtat. Signa etiam, quae movet, a 
colicae ſpaſmodicae propriis diſcrepant. In aliquantum 
temporis, praecedit gravitatem morbi ponderis moleſtiae- 
ve in abdomine, praccipue circa umbilicum, ſenſus. . Tar- 
de accedit dolor, primum levis, et non continuus. Gra- 


datim gravior et fere perpetuus evadit, brachia dorſum- 


— wen, 


que occupans, et, ad extremum, in paralyſin definit ; 

quod raro aut nunquam in colica ſpaſmodica incidit. 
2. Nephritis, &c. In hac dolor non curvaturam coli 
anteriorem, ſed regionem renis, tenet non circa umbili- 


cum torquet, ſed profundius ſedet, eodem loco circum- 


ſcriptus, vel ureteris iter ſequens et oblique veſicam ver- 


1 
0 
0 
1 


ſus deſcendens. Quinetiam teſtis ejuſdem lateris retrahi- i f 
tur aut dolet. Crus quoque, quod ejuſdem lateris eſt, 1 
ſtupore afficitur. Deſiderium urinae reddendae frequen- BM 
tius, quam iu colica, eſt, Quod excernitur, id plerum- 94 
que pallidum eſt, modo quaſi arenam, modo quaſi ſan- | * 


guinem trahens. In colica vomitio gravius urget, forſi- 
tan quod colon ventriculo magis vicinum eſt, et eum faci- 
lius, quam in nephritide, irritat. Quinetiam alvus magis 


adſtricta eſt. Inſuper haec ſponte, vel arte, ſoluta coli - 


— 


ca, quam nephritide, laborantibus levamini majori eſſe 


ſolet. 

F 


ſolet. Dolor colicae cibo ſumpto. augetur ; nephritidis 
quemlibet liquorem blandum potando, imminuiĩ conſue vit. 
Hepatitidem a colica ſatis clare ſecernunt hypochondrii 
dextri tenſio et dolor, dolor ad claviculam et ſummum 
humeri dextri, decubitus in ſiniſtrum latus difficilis, tuſſis 
ſicca, ſingultus. Pleuritidem ab eadem diſtinguunt, py- 
rexia ſemper ſubſtans, ictus arteriarum duri et validi, de- 
cubitus in latus moleſtus, &c. Diſcrimen 3 inter co- 


licam et enteritidem non ita clarum et manifeſtum eſt. 


Hanc vero ſubeſſe, cauſa graviſſima eſt, cur ſuſpiceris, ſi 


horrores et rigores ſub initium ſemet oſtenderint; ſi dolor 
acutus, urens, fixus aliquam canalis alimentarii partem 


teneat; ſi pulſus arteriarum celeres et exiles ſint, ſi vo- 


mitio aegrotantem conſtanter infeſtet vireſque ei ſubito 


convellantur. Non opus eſt, ut colica ab ileo ſecernatur; 
namque hic nihil aliud, quam gradus illius ſummus, eſſe 
videtur. Vomitio ſtercorea pro diagnoſtico certo minime 


habenda eſt. Etenim inflammationem conſtanter, ut ple- 


riſque placuit, adeſſe haudquaquam ſignificat. Infam- 


mationibus inteſtinorum ſubſtantibus, deſuit, et, iiſdem 
abſentibus, adfuit. Quandocunque vero ſubeſt, motum 
periſtalticum ex toto inverſum morbumque gravem eſſe 


teſtatur. 

teſtatur. Hernia nulla ejuſve effectus cum colica confun- 


di periclitantur. 

3. Dolores hypochondriaci. Hi colicae proprios aliquan- 
do magnopere referunt. Igitur ab his diſtinguantur ne- 
ceſſe' eſt. Colica autem quodvis temperamentum inva- 
dere poteſt ; hypochondriaſis vero melancholico ſolo cir- 


cumſcribitur. Hac conflictantibus dolor tumorque, quae 


quidem ſigna morbi primaria ſunt, latus ſiniſtrum occu- 


pant; colica vero latus dextrum ſaepius tenere videtur. 


Inſuper capitis dolor, qui in colica non accedit, hypochon- | 


driaſin comitatur, et, morbo ingraveſcente, plurimum ur- 
get , obtuſus plerumque, et acgrotum quaſi ponderis in- 
cumbentis ſenſu afficiens, clavumgue hyſericum, uti appella- 


tur, magnopere referens. Practerea urina eorum, quos 


hypochondriaſis vexet, tenuis et limpida eſt, et quantitate 


inſolita ſecernitur. Haec excretio urinae copioſior, Sy- 


denhamio immortali judice, nunquam deeſt, et ſignum 


morbi perpetuum conſtituit. Urina vero, ut Sauvageſius 


memoriae prodit, graviore colicae paroxyſmo urgente, 


ſupprimitur, peniſque contractus et mole imminutus, fine. 


ullo voluptatis ſenſu, vel urinam reddendi cupiditate, ri- 


veſcit, Denique in primis hypochondriaſi laborantium 


viis 

vis acidum valentius nunquam non dominatur, quod co- 
lica vexatis nihil omnino moleſtiae faceſlit. 


SE: M TL *N U N 


Hoc in nimia canalis ane ſenſilitate et mobilitate 
plerumque e mihi perſuaſum habeo. Sequentia 
ut ita putem faciunt. Robuſtis, valentibus, omnique irri- 
tabilitate carentibus, aſſidue parcit colica; dum, contra, in- 


firmos et mobilitate nimia laborantes graviſſime infeſtat. 


Infantes tenelluli, qui in lucem tantum nuperrime ſuſcep- 


ti ſunt, ea, et ob exquiſitam mobilitatem haud dubie, fre- 
quenter corripiuntur. Pueros quoque, quibus non adhuc 
multum aetatis acceſſerit, exercere conſuevit. Mulieres, 
cujus cauſa manifeſta et evidens, ei magis, quam viri, pa- 
tent. Vita ſedentaria, quam agunt ; calor conclavium, 


quae tenent, nimius, victus ratio debilitans, et affectus ani- 


mi, quibus praeditae ſunt, violentiores ad eam mobilita- 


tem, unde morbus pendeat, augendam haud dubie con- 
ferunt. Praeterea, quicunque exercitationem neglectui ha- 
bent, et luxuriae, deſidiae, otioque dediti ſunt, ii in primis 


B oe 

hoc | morbo vexari ſolent. Nec quidem miranda elt, 
cum nihil tono ventriculi et inteſtinorum magis — 
eſſe poſſit, quam vita inertia ſepulta, laboris et exercitatio- 
nis, quae vires humanas refocillant et augent, expers. 
Mortales hoc genus ructus et inflatio, colicae feraciſſima, 
perquam frequenter invadunt. Quae modo poſuimus, ea 
ſenſilitatem canalis alimentarii nimiam pro ſeminio colicae 
admodum communi habendam eſſe, abunde teſtantur. 
Haec vero vel congenita vel acquiſita eſſe poteſt. Had 
aliae familiae aliis ad morbum procliviores demonſtrare 
videntur. Quomodo comparari poffit, ſupra evidenter 
oſtendimus. 
Alterum quoque ſeminiam eſt, alvus nempe tarda, Give 
naturalis ſit, ſive a conſuetudine prava non alvum rite ſo- 
I lutam tenendi, proficiſcatur. Canalis alimentarius nimia 
ſtercoris accumulatione adeo, ultra diametrum juſtam, diſ- 
tendi poteſt, ut tonum Flag, amittere, et contenta, in 
poſterum, non rite propellere poſſe, perielitetur. Hine ni- 
mia diſtenſio inteſtinorum duritiei alvi futurae et fere per- 
petuae fandaments jacit. Si vero alvus nimis diu adſtric- 
ta maneat, nn tantum ſtercus ipſum retinetur et induref- 
dit, ſed ſpiritus mephiticus, ex alimentis emiſſus et expli- 
catus, non rite e Hic igitur inteſtina trritet, et 


— 


contractiones 

contractiones eorum ſpaſmodicas moveat oportet. Ex 
His igitur apertiſſime conſtat, alvum duram mortales ad 
colicam proclives efficere poſſe. Hujus exemplum lucu- 
lentiſſimum in iis, qui hypochondriaſi laborant, et in ſeni - 
bus, quibus utriſque alyus dura eſt, et dolor inteſtinorum 
minime rarus, habemus. 1 i 

1 Praeterea, 1 ſeminium eſt, alicujus nempe partis 
inteſtinorum coarctatio. Haec aliquando gradatim acce- 
dit, nullis colicae ſignis in tempus diuturnum ſtipata. Et 
exempla quidem non deſunt, ubi nihil incommodi, Ps to- 
tum vitae decurſum, ab hac cauſa fuit profectum. In- 
terdum 8 morbos, ut enteritidem male curatam, ſub- 
ſequitur. Hoc vitium, ut contenta per locum coangulta. 


tum difficillime tranſeant, haud dubie faciet. Hinc, noxis 


in corpus agentibus, non tantum dolores colicae gravifli- . 


mi, ſed inflammatio ipſa facillime oriri poteſt. 


Practer coarctationem canalis alimentarii modo poſitam, 


altera eſt, quam pro ſeminio colicae auctores habuerunt. 


Haec ſpuria merito appellari poteſt, quoniam in ea in- 
teſtinum ipſum non revera coanguſtatur, ſed cavum ejus 
tantum aliquo extraneo repletur. Hoe plerumque eſt 
concretum tophaceum. Multa hujus exempla memoriac 
prodiderunt auctores diverſi. Concretum hujuſmodi ab 


oſſibus 

oſſibus ſeminibuſve fructuum originem nucleumve dedu- 
cere conſuevit, et aliquid ei poſtea gradatim accreſcit. 
Magnitudinem ovi gallinacei, ut fertur, nonnunquam at- 
tigit. Dum adhuc parvum eſt, et non multum molis ſibi : 
comparavit, dolores modici ſubito invadunt, et brevi ite- 
rum decedunt. : Si multum increſcat, et non excernatur, 
dolores frequentiores et graviores evadere, et mortem tan- 
dem inferre poſſunt. Non parum quidem dolendum eſt, 
nulla omnino medicamenta adhuc eſſe nota, quae concre- 
ta hujuſmodi pro certo diſſolvere poſſunt. : 

Haec autem ſeminia morbi praecipua ſunt. His ſub- 
ſtantibus, morbus multo facilius certiuſque movetur. Ab- 
ſentibus vero, cauſae excitantes praeter conſuetudinem 
potentes corpori ab omni proclivitate ad morbum prorſus 
immuni applicatae colicam ciere valebunt. Etenim nulla 


integritas roburve adverſus morbum ſemper tutum eſt, 


— 


CAUSE EXCITANTES 


Hae variae ſunt. Praecipuae vero ſequuntur. 
1, Alimenta nimis liberaliter ſumpta,—Quicunque incau- 


tus 

tus nimiam cibi quantitatem capiet, is imprudentiae ſuae 


poenas plerumque luet. Namque inteſtina praeter tonum 


juſtum diſtendit, et ea ſtimulo inſueto adficit, unde colica 


oriatur neceſſe eſt, niſi periculo ejuſdem diarrhoea tem- 


peſtiva fuerit liberatus. Crapulam frequenter excipit co- 


lica, Hoc certius incidet, fi, inter genio indulgendum, 


magnam ciborum varietatem ſumpſeris. Ventriculus e- 


nim ad molem tantam tamque diverſam rite coneoquen- 


dam non ſufficit, et nimia humoris male parati, fucco ga- 


$ 
ſtrico non ſatis obtuſi blandique redditi, et igitur aliqua | 4 


ex parte forſitan revera acris, quantitas in inteſtina de- 


ſcendit, quibus, praeſertim ſi aliquid morbidae ſenſilitatis 


illis inſit, ſtimulo potentiſſimo erit, et motus eorundem a 


ſpaſmodico convulſivos excitabit. Quicunque igitur coli- 


ca, peſte Alla graviſſima, vacare cupiet, is nimiam cibi 


quantitatem nimiamque varietatem, cane pejus et angue, 


vitet. 


2. Eadem dotibus pravis praedita. Quanquam alimenta 


debita quantitate tantum ſumuntur; ſi dotibus tamen 


peccant, noxae eſſe, morbumque movere poſſunt. Ad co- 


licam progenerandam accommodantur omnia legumina, — 


ut fabae, piſa, &c. quoniam magnam acris fixi quantita- 


tem comprehendunt, quae explicata inteſtinis ſtimulo non 


eſſe 

ads poteſt. Inſuper, viribus ſucci gaſirici difficulter 
parent, et igitur tarde concoquuntur. Olera, praeſertim 
braſſica, idem praeſtant. Eoſdem effectus edunt omnia, 
quae aliquid fermentationis, quae explicationi aeris fixi 
amiciſſima eſt, in ventriculo et inteſtinis ſubire periclitan- 
tur, qualia ſunt fructus horaei, cereviſia recens, turbida, 
nondum defagcata. Vinum quoque, niſi meracum et ge- 
neroſum, et ad mutationes ſubeundas non proclive, in 
ventriculos infirmos ingeſtum magnopere nocet. Prae- 
terea, vina ex uvis immaturis confecta, quae earum acer- 
bitatem plane ſapiunt, qualia ſunt Rhenana et. Moſellana, 
fontem, unde colica ſaepe profluat, plane ſuppeditant. 
Neminem enim latere poteſt; haec vina multis Germa- 
niae regionibus, vbi liberius potantur, morbum frequen- 
ter inferre. Ad colicam quoque movendam faciunt om- 
nia concoctu difficilia, ut caſeus toſtus, caro fumo indu- 
rata, ſalſamenta, &c. quoniam diu in canali alimentario 
manent, eumque irritant. Lac nutricis in ventriculo in- 
fantis coaceſcens eundem morbum eodemque modo pro- 
gignit. 

Has cauſas, quas ſupra comprehendimus, non colicam 
| ſemper creare confitemur. Hoc praecavere poſſunt res 
aliae, contrariam naturam habentes, cum us conjunctae; 


iiſdem 

naturales. Sin vero, alvo adſtricta, in inteſtinis diu reti- 
neantur genera cibi potioniſque ſupra poſita, af 2 mo- 
veri, et colica inde proficiſci periclitatur. | 


3. Frigus corpori admotum. Quin hoc colicam excitare 


valeat, vir poteſt dubitari. Vir celebris Carolus Piſo me- 


moriae prodit, ſe, violento Borea ſpitante, gravibus coli 


doloribus ſemper laboraſſe. Morbum, quem exequimur, 
cuilibet corporis parti applicatum movere poteſt; ſed hoc 


potiſſimum praeſtare videtur, pedibus admotum. Virum 


generoſum optime novi, qui nunquam pedes madefacit, 


quin, niſi tibialia et calceamenta humida protinus exuerit, 


in colicam incidat. Qua ratione frigus in corpus agat, 
neminem, qui medicinam ieee labris deguſtavit, 
fugere potel. Spaſmum ſuperficiei corporis infert, im- 
petum humorum corporis interiora verſus faciens, coldem- 
que, praeter conſuetudinem, in vaſis meſentericis accu- 
mulans. Quo vero. magis quaelibet pars ſanguine diſten- 
ditur, eo magis irritabilis evadit. Rebe autem ita ſe 
habentibus, minime mirabile eſt, ſpaſinos inteſlinorum 
graviſimos oriri. 

4. Aﬀetus animi. Cam hi violentt corpus magnopere 
exagitent, omnes ſceretiones et excretiones perturbent, et 


irrita- 


ütdem applicatis diarthoea ſuperveniens, vires ventriculi 

irritabilitatem, quam in corpore offendunt, magis magiſ- 


que intendant, pro cauſa colicae, praeſertim in corporibus 


ad hyſteriam proclivibus et perquam mobilibus, non ſine 


% 
* 
* 
. 
Fo : 
- 
| 


. - 


ratione quidem gravi, haberi, poſſunt. 


5. Alii morbi. Morbi quidem numeroſi colicam ſymp- 


7— 


tomaticam movere conſuerunt, ut vermes inteſtinorum 


—— 


puerilium; arthritis, rheumatiſmus, ſcabies, eryſipelas, 


&c. retropulſa; menſtrua et lochia ſuppreſſa, dentitio, 


— 


& c. Ratio, qua agant, nullius explicationis indigere vi- 


detur. 


— 
* 12 
— 


* 

CAUSA PROX IMA. 


— 


— .Uè.n 7. !. — 


— ů— 


— 


Haec eſt alicujus partis canalis alimentarii contractio ab- 


normis, ſpaſtica. Rem ita ſe habere plane evidenterque 


teſtantur, ſigna ſupra comprehenſa, quae vix aliunde pro- 


ficiſci poſſunt; experimenta in corpora animalium viva 


inſtituta; cadaverum inciſio. 


Quantum ad experimenta attinet, Peyerus, anatomicus 


iluſtris, ranarum adhuc viventium inteſtina locis in diver- 


ſis irritanda curavit. Phaenomena ſequentia in conſpec- 


| tum ſemet dederunt. Inteſtina protinus ſe pertinaciſſime 


* 


conſtrin- 

| conſtringebant, contentis huc illuc violenter propulſis, et 
quaſi in cumulos congeſtis. Quaedam eorundem portio- 
nes admodum impletae et diſtenſae, quaedam prorſus in- 
a et argiſime clauſae manſerunt, donec, ſpaſmo fibra- 
ma muſcularium ſoluto, meatus liberior redderetur. 


Dum inteſtina ſemet hinc inde conſtringebant, et conten- 


ta, ſive chylus, five faeces eſſent, ſurſum deorſumve diſ- 


jiciebant, ſtercus nonnullis in locis accumulatum parietes 
canalis alimentarii in morem ſaccorum dilatavit. De- 
inde pars inteſtini ſuperior diſtenſa, et, praeter magnitu- 
dinem naturalem, ampliata, partem ejuſdem inferiorem 


conſtrictam intra ſe recepit, eamque ſinu ſuo abſconditam 


aliquamdiu retinuit; donec pars incluſa, fibris ſe denuo | 


exporrigentibus, e latibulo alterius rurſus in apricum ſeſe 
protulit. 
Cum autem motus periſtalticus in canali alimentario 


omnium fere animalium, ut Hallerus affirmat, conſimilis 


ſit, et alimenta actione ſua reiterata deorſum urgere per- 


gat, nihil hoc experimento pulcherrimo et utiliſſimo, ad 
cauſam colicae in genere humano proximam exponendam, 
accommodatius excogitari poteſt, Quicquid luminis ſu- 
per hoc argumento mens veri comperiendi avidiſſima de- 
ſiderare valet, id totum ei offudit. 


C Quantum 

Quantum cadaverum inciſionem ſpectat, quanquam 
conſliĩctiones canalis alimentarii aliarumque partium ſpaſ- 
modicke morte plerumque ſolvuntur ; res tamen aliquan- 
do longe alter ſeſe habet. Namque in iis, qui colica in- 
feliciter fuerunt extincti, evidenter repertae ſunt. Hic 
SE Yi dodi, nempe De Haen, cui ſumma 
fides debeat haberi, confugiemus. « Novimus quoque,” 
inquit, manere quandoque perpetuo has contraQiones, 
tetani in modum, in vita hominum; a morte autem vel 


ſolvi, ut aliis in tetanis vidimus, vel pertinaciter perma- 


nere, ut alias biduo triduove a morte plus ſemel obſerva- 
vimus *.” Quinetiam alia exempla, fi ad veritatem cau- 
ſae proximae ſupra traditae firmandam neceffaria foxent, 
aliunde facile poſſent adferri. Modo poſita vero ad om- 


nem dubitationem de re tollendam abunde ſufficient. 


QUORUNDAM E $SIGNTS EXPLICATIO. 


Univerſa ſigna quidem a cauſa proxima, quam ſupra 
memoraverimus, recta profluunt ; et igitur explicationis 


longae 


; i 
Rat. Med. vol. 3. p. 186. 

longae et fuſae minime indigent. Namque, hac rite in- 
tellecta, illa nullis tenebris involvi poſſunt. 

1. Doloris abdominis. Cum colica unum e viſceribus ab- 
dominis, inteſtina tenuiora nonnunquam, colon vero ip- 
ſum ſaepius, teneat, dolor ibi, non alibi, ſentiatur opor- 
tet. Hoc ſignum quidem non colicae proprium eſt, ſed 
omnibus aliis abdominis inflammationibus commune. 
Praecipue circa umbilicum torquet in colica, ſed diverſam 
in reliquis abdominis phlegmaſiis, ſi enteritidem ſolam ex- 
cipias, ſedem habet. Hic ſaevitiem ſuam exerceat ne- 
ceſſe eſt, ſive colon, quod circulum quaſi circa umbilicum 
facit, five inteſtina tenuiora, quae recta ſubter umbilicum 
ſunt fita, occupaverit. 

2. YVomitionis —Quanquam oculis, utrum motus peri- 
Ralticus necne in animalis inteſtinis, cui vivo abdomen 
fuerit patefactum, ſurſum deorſumve potius dirigatur, 
non, line maxima difficultate, poſſit judicari; eundem ta- 
men, in ſumma, valetudine commoda ſubſtante, deorſum 
conſtanter propagari compertum habemus. Si paulum 
tantum, ut per catharticum lene friguſve leviculum abdo- 

mini pedibuſve „ canalis alimentarius irritetur, 
hicce motus ſolummodo acceleratur, et diarrhoea oritur. 
Si vero poteſtas ſtimulantior magiſque aQuoſa inteſtinis 


applicetur, 

applicetur, motus, cujus mentio modo ſada eſt, invertt 
periclitatur. Si hoc incidat, ea, quae inteſtinis compre- 
henduntur, evacuentur, vel vomitio excitetur neceſſe eſt. 
Haec igitur a motu canalis alimentarii periſtaltico inver- 
ſo recta proficiſcitur. Motum hunc ex toto, vel ab ano 
ad os uſque, inverti non poſſe, et igitur ſtercus ipſum nun- 
quam rejici, quidam enixe contendunt, ſtructura valvulae 
coli, qua diligenter curioſeque cavendum, ne aliqid in 
colon ſemel admiſſum unquam in partes canalis alimen- 
tarii ſuperiores iterum regurgitaret, natura curaſſe vide - 


tur, inducti. In hoc vero magnopere decipi videntur. 


Namque exempla numeroſa in monumentis medicinae re- 
periunda ſunt, de quorum veritate, ſine ſumma injuſtitia, 
ambigi nequit, ubi liquores, 6 quibus enemata compoſita 
ſunt, ore fuerunt rejecti. Nemo fibi in animum unquam 
induxit negare, motum periſtalticum a loco conſtrictionis 
inteſtinorum ſpaſmodicae eorundemve coarctationis poſſe 
inverti. Si pars autem eorum ita affici poſſit, quidnam 
obſtat, quaeſumus, quominus totus canalis alimentarii 
tractus eandem ſubeat inverſionem ? Denique, fibrae ini- 
ti coli valvulaeque ejuſdem muſculares non ita validae 
eſſe videntur, ut impetui hujuſmodi ſemel inchoato ob- 


ſiſtere poſſint. 


3. 

3. Alvi adhrictae. Cum colica laborantibus canalis ali- 


mentarius concretis tophaceis, coarctatione quae grada- 


tim acceſſit, vel conſtrictione ſpaſmodica, &c. magna ex 


parte occluſus fit, cumque, praeterea, motus periſtalticus, | 
ut vomitio, quae in colica graviore nunquam deeſt, clare 

teſtatur, non parum inverſionis, vel univerſam, ſubierit, ; 
ſtercus, uti ſolet, ad inferiora ventris devolvi, et excerni 
nequit. Rebus ita ſe habentibus, alvus adſtricta ſit opor- 


tet. Exempla quidem non deſunt, ubi ce 


et reli- 


vero ex toto abeſt, vel perquam levis vomitio 
quae colicae cauſae, ſupra Lompeatulnths non plena ſua 
potentia agunt. | | | 

| 4. Flavedinis cutis,—Haec non in omnibus colicae ex- 


emplis ſemet oſtendit. Quandocunque vero accedit, a 


bilis abſorptione plane evidenterque profluit. Cum totus 5 


inteſtinorum tractus, et igitur duodenum, hoc in morbo, 


cContractionibus ſpaſmodicis violentiſſimis objiciatur, ſpaſ- 
mi fibrarum hujus muſcularium oſtium ductui communi 
choledocho, qui in hoc hiat, facillime occludere, excretio- 
nem bilis impedire, et igitur nonnihil icteri movere poſ- 
ſunt. Quinetiam ductui ipſi forſitan ſpaſmi poſſunt in- 
ferri ; quamvis nullas adhuc in eo fibras muſeulares de- 


texit culter anatomicus, aut oculus nudus vel armatus. 


Fibrae 


„ ow 


In his 

Fibrae vero non viſac, caſdem deeſſe, minime demon- 
rant. Cur ab anatomicis celeberrimis veſicae felliferae 
ineſſe conceduntur, et ductibus ab eadem recta proficiſ- 
centibus negantur? Unum, inter legendum, exemplum 
oZendi, ubi, conſtrictionem ductus communis choledochi 
validam ſpaſmodicam, poſt mortem, repertam fuiſſe, af- 
firmabatur. 


PR O GN OS IS. 


Exitus morborum adeo varii, incerti, et fallaces non - 
nunquam ſunt, ut finem eorundem pro certo praedicere 


nequeat medicus ſagaciſſimus. Qui vero in aegrotis nu- 


triendis multum fuit verſatus, is, ſaltem in pleriſque ex- 
emplis, qualis eventus fit futurus, non parum accurat 
praeſagire poteſt. Longa et diuturna experientia edoc- 
tus a multis, quae difficillime vel neutiquam verbis enun- 
ciari queunt, prognoſin ſuam deducit. Plus e vultu ae- 
grotantis, e ſecretionibus et excretionibus magis minuſve 
mutatis, poſitura corporis quam tenet, &c. quam ex hi- 


ſtoria longiflima diſcere valet, Hoc rite poſſe non tan- 


tum 

tum plurimum famae fibi comparat, ſed, fi finis bonus 
praeſagiri polbe, ſummo et aegrotanti et amicis ſolatio eſt. 
Sin eventus longe diĩverſus praenuncietur neceſſe ſit, ne 
familiares miſerandi aegri inani ſpe, quo nihil menti hu» 
- manae magis ingratum eſſe poteſt, lactentur, cavebit. 

Si dolores leviuſculi vagique ſaepius intermittant, ma- 
gis in colo quam inteſtinis tenuioribus ſedeant; alvus non 
pertinaciter adſtricta ſit, ſed, cum magno aegri levamine, 
reſpondeat; cutis ſudore calido madeſcat, nulla pyrexia 
adſit; urina libere excernatur; ſanguis e naribus, ano, u- 
terove, ſponte profundatur ; ſpes ſalutis non parva afful - 
get. Quinetiam ſi morbus ab excretionibus naturalibus 
et nedeſſurtis, vel fortuitis, . ſi ab exanthematis, 
aliiſve eruptionibus cutanets, retrocedentibus proficiſca- 
tur his reſtitutis, ille protinus decedet. Mortem infelici 
aegroto, contra, intentant, dolor acutiſſimus, fixus, con- 
ſtanter ovgeds ; alvus pertinaciſſime adſtricta, vires mul - 
tum ſubitoque convulfae, animi deliquium, ſubſultus ten- 
dinum, delirium ; ſudores frigidi e partibus diverſig prae- 
ſertim e fronte, emanantes ; vox rauca vel aphonia, ſur- 
ditas, tenebrae oculis offuſae, pyrexia, quae ſub initium 
invaſit, et aegrum, per totum morbi decurſum, infeſta- | 
vit. Si ſudor, colica graviter urgente, in univerſum cor- 


pus, 

pus, viribus admodum imminutis et proſtratis, copioſus 
ſemet diffundit, Baglivio“ judice, paralyſin non longe 
abeſſe ſignificat. In exemplo hujuſmodi in primis nota- 
bile eſt, quod dolor ſolitus, paralyſi ceſſante, redit, prae · 
ſertim fi febris, quae ante ſubfuit, rurſus invadit. Colica 
nonnunquam, ob gravitatem doloris intolerabilem et im- 
menſam, epilepſiam, affectus ſoporoſos, apoplexiam conci- 
tavit. OS 

Alvus interdum, ſponte ſua uſuve enematum, fuſa, fig- 
nis nulla ex parte levatis, efficitur ; namque id ſtercoris 
ſolum, quod infra locum conſtrictionis fait collectum, eva- 
cuatur. Interdum aliquid perquam foetidum, partibus 
-laborantibus gangraena relaxatis, dejicitur, quod ſemper” 
pro ſigno peſſimo habendum. 

Vomitio ſtercorea, judicio plurimorum, ad extrema 
mox ventum iri ſignificat. Res vero non ita ſeſe con- 
ſtanter habet; namque exempla non pauca fuerunt, et ea 
bene nota et accurate inveſtigata, ubi aegroti, poſtquam 
hoc ſignum in aliquantum Gast graviter urſerat, ex 
toto fuerunt reſtituti. 5 Si morbus per dies complures per- 
ſtitit, aegrotus ad ſanitatem vix poterit reduci; namque 


non parum metus eſt, rebus ita ſe habentibus, ne inflam-- 


matis 


* Prax, Med. de Colic. p. 66. 

matio oriatur, aut jam orta ſit, quae brevi in gangrae- bw. 
; '1 


nam deſinet. Hanc autem acceſſiſſe teſtantur, dolor ſu- | 1 


r 2 1627-2 6] 


pito, et ſine cauſa evidente, ceſſans; horrores ; pulſus ar- | 
— | 
teriarum frequentes, debiles, exiles, tremuli ; ſudores fri- | 


gidi, ſingultus crebri, aeger mente alienatus, convulſiones, 1 
. | [ 


ſyncope. 


RATIO MEDEN DI. 


Conſilia autem medendi optima tria ſequentia eſſe vi- 


* 


dentur. 
; * 
I. Spaſmum variis poteflatibus antiſpaſmodicis tollere. 
II. Actionem inteſtinorum purgantibus excitare. 
III. Ad dilatationem mechanicam confugere. 1 
Antequam ad remedia, quae hiſce confiliis accommo- 
dentur, depingenda progredimur, notare operae pretium 
eſſe ducimus, curationem, in omnibus colicae exemplis 
gravioribus, a miſſione ſanguinis incipere oportere. Haec 


enim et inflammationi, quae nunquam non timenda eſt, 


occurrendo, et vi ſua antiſpaſmodica, plurimum proſicere 


ſolet. In debilibus forſitan non convenire exiſtimabitur; 


D im 

"in omnibus vero, quibus vigor etiam modicus inſit, et in 
omni caſu, ubi ratio leviſſima eſt, cur inflammationem ac- 
ceſſiſſe ſuſpiceris, non tantum remedium tutum eſt, ſed 
etiam ex toto neceſſarium. Ad idem quoque, ſi pulſus* 
arteriarum ſint pleni et 1 ſi ſanguis cruſta coriacea o- 
periatur, fi detractio prior multum levaminis attulerit, ite- 
rum confugere licet. Denique ad hocce remedium toties 
decurratur, quoties gravitas ſignorum requiret. 

Quae remedia conſilio primo reſpondent, ea ſunt, calor 
ſorma ſicca humidave applicatus, epiſpaſtica, opium, olea 
leniora. 7 ET >, 

1. Calor. Hunc forma ſicca corpori applicare apud mul: 
tos moris fuit. Animalia, quibus adhuc vita fruentibus, 
thorax ey abdomen fuerint patefacta, mit veſicas aqua ca- 
lida, vel quibuſlibet aliis ſubſtantiis quae calorem diu reti- 
nent, impletas, abdomini colica laborantium admoverunt. 
In vicem horum vero calor, humida forma adhibitus, ut- 
pote qui longe potentior et efficagior fit, ſubſtitui debet. 
Corpus vniverſum parteſve <jus inferiores in aquam cali- 
dam immergantur, vel fomenta adhibeantur, Illud his 
praeſtat, quod aqua majorem corporis partem contingit. 
Cum vero lavacrum ſaepe, niſi difficillime, non poſſit com- 
parari, vicem ejus fomenta apte praeſtabunt. Hoc com- 


modum 


„% 

modum habent, quod in uſu eorum, in ſpatium temporis 
longius, perſtari poteſt. Abdomini et artubus inferiori- 


bus eodem tempore admoveantur. 


2. Epiſpaſtica.— Ad haec frequenter, hoc in morbo, fuit | 
decurſum. Ad ſpaſmos inteſtinorum depellendos in pri- 


mis accommodari videntur. Si, in momentum, nobiſcum 


reputemus, quam arciflimus nexus integumenta abdomi- 
\ 


nis inter et inteſtina intercedat, facile concipere valebi- 


mus, nihil iis et ad ſpaſmos muſculorum abdominis, et ad 


inteſtinorum proprios, tollendos accommodatius eſſe poſſe. 
Quam contra hunc morbum efficacia ſint, experientia ſatis 
demonſtravit. Eidem conſilio rubefacientia quoque, cum 
ſucceſſu proſperrimo, reſpondent. 

3- Opium. —Uſus hujus in hoc morbo admodum anceps 
eſt. Dolorem, qui ſaepe graviſſime urget, in aliquantum 


temporis haud dubie levare poteſt. Caeterum motum in- 


teſtinorum periſtalticum, contra, adeo retardat, ut ea con- | 


ſtrictionibus ſpaſmodicis facilius, quam alioquin incideret, 
corripi pati poſſit. Igitur, quamvis dolorem minuit, caus 
ſam morbi pertinaciorem efficere periclitatur. Hans ob 
cid et quod actioni purgantium, quae hoc in morbo 
tantum proficiunt, adverſatur, multi medici eo inviti u- 
tuntur, et quidam uſum ejus, ut pernicioſum, omnino re- 


pudiant 

pudiant. Non deſunt tamen, qui ſemet idem cum multo 
commodo adhibere poſſe opinantur. 

Si colica, nulla alvi duritie ſubſtante, accedat, fi a fri- 


gore, affectibus animi, vel qualibet alia cauſa in ſyſtema 


nervofum potiflimum agente, proficiſcatur, opium tuto, et 


cum levamine, adhiberi poteſt. In exemplis vero, ubi du- 


rities alvi diu manſit, vel aeger nihil ſtereoris in tres qua- 


tuorve dies excrevit, adeo ut faeces in colo non parva 


quantitate jam accumulatas elſe ſuſpicari poſſis, opium 


nunquam, ante alvum ſolutam, adhibendum. Conce- 


dendum tamen eſt, opium, etiam in caſibus id genus, ubi 
ſpaſmum gravem, ſine inflammatione, ſubeſſe tantum ſuſ- 
picamur, ubi vomitio adeo violenta eſt, ut purgantia ſumi 
impediat, et dolor, eodem tempore, plurimum moleſtiae 
aegrotanti faceſſit, effectus potentiſſimos, ut anodynum, et 
antiſpaſmodicum quoque | ad actionem purgantium pro- 
movendam admodum e edere poſſe. Memoria 
vero nunquam excidat, catharticum una cum opio dari, 
aut id brevi excipere debere. Nonnulli ſuaſerunt, ut in 


locum hujus ſufficeretur hyoſcyamus, quem naturae mor- 


bi, ob vires narcoticas cum purgantibus conjunctas, me- 


lius accommodari exiſtimaverunt. Quam utilis fit, penes 


experientiam futuram eſto judicium, 


4. 


8 
4 
” 


* 
% 


4. Olea Fm horum, ut et laxantium et anti · 


ſpaſmodicorum, liberalis fuit laudatus. Aliquando qui - 


dem profuerunt. Cum vero pauciflimi, etiam valetudine 


commodiſſima fruentes, multum olei, nauſea graviſſima 


non excitata, in ventriculum recipere poſſint, quomodo 
quantitatem huic conſilio neceſſariam, eodem organo per- 
quam irritabili, tolerare valebunt ? | | | 

Secundo con/ilio reſpondent purgantia.—Haec ſemper le- 
niſſima eſſe, et quam minime irritare debent. Hujyſce- 


modi ſunt, oleum amygdalarum vel olivae, manna, elec- 


tuarium lenitivum, xc. Huic conſilio quoque ſatis bene 


reſpondebit cremor tartari, qui abunde purgat, et guſtui 


non ingratus eſt. Doſibus exiguis, ſed reiteratis, datus 


rejici non multum periclitatur. Sales medii quoque fue- 
runt adhibiti ; ſed non aeque, ac reliqua purgantia modo 
comprehenſa, conveniunt ; quoniam, propter ſaporem nau- 


ſeoſum, vomitione facillime expelli conſuerunt. Oleum 


ricini, quod nuper in praxin fuit invectum, unum eſt ex 


efficaciſſimis et leniſſimis, quae tota materia medica hy 


beat, purgantibus, Natura ſua oleoſa, ut antiſpaſmodi- 
cum, agit, ſtercus induratum emollit, primas vias lubri- 
cat, et acria diverſa, quae canali alimentario continentur, 
w obtundit. Inſuper tormina diminuit et tollit, et vicem 


muei, 

muci, fi pars quaelibet inteſtinorum eo privatur, reddit. 


Ob nauſeam vero et vomitionem, quae plerumque in hoc 


morbo ſubſunt, rejici periclitatur. Sin paululum vini as 


duſti ſpirituſve lavendulae ei adjiciatur, ventriculo facilius 


ſedebit. Et, cum liquores modo poſiti cum eo non facile 
poſſint commiſceri, iis aliquantum ſpiritus ſalini aromatic 
et ſyrupi limoniorum, unde guſtui gratius efficietur, ad - 
jungi debet. Cum vero hic morbus ſaepe admodum per- 
tinax ſit, 1 purgantibus lenioribus Parere recuſet, ad ma- 
gis actuoſa vel draſtica confugiendum eſt, qualia ſunt in- 
fuſum ſenae, jalapium in pulverem tenuiſſimum tritura 
redactum, aloe, &c. Calomelas quoque huic morbo opti- 
time accommodari videtur, quoniam non facile rejicitur, 
et potentiſſime purgat. Doſes e quatuor aut quinque gra- 
nis conſtantes ſunt dandae, et, ſi non agunt, augendae. 
Exiguae emeticorum antimonialium portiones tentatae 
fuerunt. Si ventriculo ſedeant, et per pylorum in inte- 
ſtina deſcendant, actionem horum ſatis efficaciter move+ 
bunt. 

Enemata hoc in morbo plurimum ſolent prodeſſe. 
Namque totum abdomen fovent, ſpaſmos et dolorem le- 
vant, ſtercus emolliunt, ſuperficiem coli et recti internam 
lubricant, et purganti adjuncta aQiionem ejuſdem juvant. 


Cum 

Cum hic morbus inteſtina craſſiora ſaepe teneat, optimos 
effectus frequenter edunt. Igitur ad ea decurratur, e- 
tiam antequam catharticum fuit ſumptum. Praeſtat ve - 
ro enema et catharticum eodem tempore adhibere, quo- 
niam conjuncta multo potentius agent. Optime reſpon- 
debunt enemata e ſubſtantiis emollientibus et mucilagino- 
ſis compoſita, qualia ſunt decocta radicis altheae, ſeminis 
lini, vel florum chamomaeli. His nonnihil olei olivae 


adjiciatur. Haec omnia canalem alimentarium modyzce 


ſtimulabunt. Quinetiam eoſdem effectus edunt, juſcula, 


lac, oleum. Cum haec vero, in exemplis pertinacibus, 
inteſtina non ſatis ſtimulent, aliquid acrius, ut ſales me- 
dios, ſaponem Veneticum, ſenam, &c. illis adjiciamus o- 
portet. Vinum antimoniale quoque in enematis fuit ad- 
hibitum. Enemata terebinthinata quoque, ſi rite prae- 
parentur, multum potentiae habent. Ex infuſo A 
nae confecta in uſum aliquando revocata fuerunt. His 
omnibus incaſſum adhibitis, fumus nicotianae, quam ma- 
xima quantitate, in rectum immitti debet. Cum haec 


omnia nihil profuerunt, aqua frigida artubus inferioribus 


affuſa actionem inteſtinorum nonnunquam eflicaciter ex- 


citavit. 

Conſilio tertio mox dicenda accommodantur. 
Magnae argenti vivi quantitates ad canalem alimenta - 
rium dilatandum magnopere conferre fuerunt exiſtimatae. 


Si inteſtina tubum rectum ab ore ad anum uſque conſti- 


tuere etiam poneres, effectus ejus admodum ancipites, vel 


rebus ita ſe habentibus, mihi viderentur. Cum vero, con- 


tra, admodum convoluta ſint, id non tantum pro reme- 


dio parum efficace, ſed pro admodum periculoſo, habeo. 


Ad hoc in exemplo viri nobilifimi, poſtremi Duglaſliae 


Ducis, qui hoe morbo raptus eſt, fuit decurſum. Cada- 


vere inciſo, mercurius per actionem ventriculi et inteſti- 
norum et liquores iiſdem proprios in globulos minutiſſi: 
mos diviſus repertus eſt, et vix una ejus particula locum 
conſtrictionis attigerat; et igitour nihil omnino prodeſſe po- 
tuerat. Globi ex auro, argento, et plumbo compoſiti eo- 
dem conſilio fuerunt adhibiti ; ſed eadem, et plura etiam, 
uſui eorum objici poſſunt. 

Ingentem aquae calidae quantitatem in craſſiora inte- 
ſtina immittere ad ea mechanice dilatanda optime ac- 
commodari videtur, et liquor quoque ipſe potellmern re- 
laxantem vel antiſpaſmodicam potentiſſimam habet. A- 


qua ſit tam calida, quam aegrotus ferre poteſt, et ope 


magni ſyphonis, et fluento . "I in rectum injiciatur. 
Si 

Si morbus a cibo flatulento concoftuque difficili, in ven · 
triculum et inteſtina recepto, proficiſcatur, haec illo, cum 
primum fieri poteſt, liberentur. Sin dolor levior fit, et a 
defectu toni fibrarum inteſtinorum muſcularium ſolo oriri 
videatur, ad aliquid, quod tonum reſtituere valebit, de- 
currendum eſt. Vinum calefactum, cui aliquod aroma 
fuit adjunctum, vel vinum aduſtum conſilio reſpondebit. 
Medicamenta, quae carminativa appellantur, et ſimilia, 
idem praeſtabunt. | | 

Quaelibet acria in canali alimentario prius coin 
ſunt, et deinde e corpore expellenda. Cum acidum in 
ventriculo dominatur, quale tantum moleſtiae infantibus 
faceſſere conſuevit, abſorbentia ſunt adhibenda, pulvere 


rhabarbari prius dato, vel iiſdem adjuncto. Eundem ef- 


fectum edit magneſia, cui aliquantum aromatis alicujus 


grati fuit additum. Quicquid fermentationem ſiſtit, id 


idem praeſtabit, ut liquores ſpirituoſi quilibet, ſpiritus ſul- 


phuris per campanam, olea expreſſa &. Tantum vero 


horum, quantum hunc effectum edet, adhibere non poſſu- 


mus. Anodyna quoque proficiunt, qualia ſunt olea eſſen- 


tialia, ſpiritus vinoſus, camphora ſoluta, aether vitrioli- 
cus, extractum hyoſcyami, oleum animale. Opium quo- 


que contra inflationem efficax eſſe a quibuſdam exiſtima- 

tur. Haec quoque in uſum revocare poſſumus, quae ſan- 


guinem in corpus univerſum aequaliter diffundunt, qualia 


ſunt frictio &. Auxilio quoque erunt ea, quae ſudorem 
movent; quae ſpaſmum ſuperficiei vincunt, ut ſanguinis 
detractio; quae dolorem in aliqua parte vicina excitant, 
ut epiſpaſtica, cucurbitulae ſiccae abdomini admotae &c. 
Si morbus a menſtruis retentis vel ſuppreſſis pendeat, 


facere ut ea rite proveniant in eum maxime poterit. Quae 


menſtruis, pro conſuetudine, non purgantur, eae reme- 


diis ſequentibus, ſanguinis detractione, diluentibus, ene- 


matis emollientibus, laxantibus, opiatis, balneo tepido, 
vaſa relaxent, dolores levent, ſpaſmos conſopiant. 

Si febris intermittens hunc morbum fecerit, cortex Pe- | 
ruvianus, cujus ſingulis doſibus pauculae laudani guttae 
ſunt adjiciendae, alvo prius per co emolliens laxanſve 
ſoluta, aegrotum brevi nonnunquam reſtituit. 

In colica hyſterica, primae viae doſibus aloes dulciſque : 
mercurii, ante omnia alia, ſunt purgandae. Deinde ea 
ſunt adhibenda, quae in nimiam ſyſtematis nervoſi ſenſili- 
tatem poſſunt, qualia ſunt vinum calefactum, cui non- 
nihil cinnamomi nuciſve moſchatae additum eſt; caſto- 
reum, camphora, alkali volatile, aqua pulegii e qua ali- 
quantum aſaefoetidae fuit diſſolutum, moſchus, aether, 


pediluvium. 

pediluvium. His omnibus vero praeſtat opium, praeſer- 
tim fi vomitio bilioſa invaſit. Haec aliquando adeo vio- 
lenta eſt, ut nullum medicamentum ore poſſit ſumi. Cum 
hoc incidit, ad enemata anodyna confugiendum eſt. Vo- 
mitu ceſſante, alvus aloe &c. ſolvenda eſt, Curationem 
abſolvent doſes aloes et aſaefoetidae. Si vero aegra fit 
plena, et dolores graviter urgeant, optimum remedium 


eſt ſanguinis detractio, ad quam ſine mora confugi debet; 


PROPHYLAXIS. 


Quicunque, ne morbus recidivus fiat, cavere cupit, is 
omnes cauſas remotas, de quibus ſupra fuſe diſſeruerimus, 
curioſe diligenterque vitandas curet. Alvum elixire ſa- 
cro remediove ſimili perpetuo ſolutam teneat. Vires cor- 
pori omni ratione comparare ſtudeat. Igitur exercitatio- 
nem, quae ſemper citra defatigationem eſſe debet ; lava- 
tionem ex aqua frigidiſſima, quae vires convulſas mirum 
in modum reficit; tonica et ſtimulantia, qualia ſunt cor- 
tex Peruvianus, e ferro praeparata, amara, vinum mera- 


cum, 

cum, generoſum, adſtringens, nunquam neglectui habeakk. 
Affectibus animi ita perpetuo moderetur, ut imperium in 
eum nullo tempore teneant. Diaetam talem, qualis fa- | 
cile concoquitur nihilque inflationis movere periclitatur, L 
conſlanter adhibeat. Denique ſemet adverſus frigus, quod | 
omnium ei longe inimiciſſimum eſt, calceamentis firmis 
veſtimentiſque calidioribus, quam maxime tutum efficere, 
aſſidue et pro virili contendat. Quicunque borum ſimi- 
liumque, oak tempore, rationem attentus habebit, ei 
ſaevitiam morbi, in poſterum, nunquam iterum experiri 
fortaſſe continget. E memoria vero ei nunquam excedat, 
quo ſaepius morbo fuerit colluctatus, ſe ei magis patere, 
et igitur ſua quam maxime teferre, contra eum, tanquam 
eontra hoſtem potentem, formidoloſum et fallacem, pru- 


denter, enixe, conſtanter pugnare. | 

